25.1.2013 Jurnalul Oficial al Uniunii Europene L 2211 DECIZII DECIZIA CONSILIULUI din 22 ianuarie 2013 privind autorizarea unei cooperări consolidate în domeniul taxei pe tranzacțiile financiare (2013/52/UE) CONSILIUL UNIUNII EUROPENE, având în vedere Tratatul privind funcționarea Uniunii Europene, în special articolul 329 alineatul (1), având în vedere cererile înaintate de Regatul Belgiei, Republica Federală Germania, Republica Estonia, Republica Elenă, Regatul Spaniei, Republica Franceză, Republica Italiană, Republica Austria, Republica Portugheză, Republica Slovenia și Republica Slovacă, având în vedere propunerea Comisiei Europene, având în vedere aprobarea Parlamentului European, întrucât: (1)  În conformitate cu articolul 3 alineatul (3) din Tratatul privind Uniunea Europeană (TUE), Uniunea instituie o piață internă. (2) În conformitate cu articolul 113 din Tratatul privind funcţionarea Uniunii Europene (TFUE), Consiliul adoptă dispoziții referitoare la armonizarea legislațiilor privind impozitul pe cifra de afaceri, accizele şși alte impozite indirecte, în măsura în care această armonizare este necesară pentru a se asigura instituirea şi funcţionarea pieței interne și pentru a evita denaturarea concurenței. (3) În 2011, Comisia a luat notă de o dezbatere, aflată în curs de desfășurare la toate nivelurile, cu privire la impo- zitarea suplimentară a sectorului financiar. Punctul de plecare al acestei dezbateri este dorința de a garanta faptul că sectorul financiar contribuie în mod echitabil şi substanțial la costurile crizei şi că pe viitor este impozitat în mod echitabil față de alte sectoare, de a descuraja activitățile excesiv de riscante întreprinse de instituţiile financiare, de a completa măsurile de regle- mentare destinate să contribuie la evitarea unor crize viitoare și de a genera venituri suplimentare pentru bugetele generale sau pentru politici specifice. (4) În acest context, la 28 septembrie 2011, Comisia a adoptat o propunere de directivă a Consiliului privind un sistem comun al taxei pe tranzacţiile financiare și de modificare a Directivei 2008/7/CE (!). Obiectivul principal al acestei propuneri este de a asigura buna funcționare a pieței interne și de a evita denaturarea concurenței. (5) La reuniunea Consiliului din 22 iunie 2012, s-a constatat că nu exista un sprijin unanim în favoarea sistemului comun al taxei pe tranzacțiile financiare (TTF) propus de Comisie. Consiliul European a concluzionat, la 29 iunie 2012, că directiva propusă nu va fi adoptată de Consiliu într-o perioadă de timp rezonabilă. La reuniunea Consiliului din 10 iulie 2012 s-a făcut referire la persistența unor diferențe esențiale de opinii în ceea ce priveşte necesitatea instituirii unui sistem comun al TTF la nivelul Uniunii și s-a confirmat faptul că principiul impozitării armonizate a tranzacţiilor financiare nu va primi sprijin unanim în cadrul Consiliului, într-un viitor previzibil. (6) În aceste circumstanțe, 11 state membre, și anume Belgia, Germania, Estonia, Grecia, Spania, Franța, ltalia, Austria, Portugalia, Slovenia și Slovacia au adresat Comisiei cereri, prin scrisorile primite între 28 septembrie  şi 23 octombrie 2012, exprimându-și intenția de a stabili o cooperare consolidată reciprocă în domeniul TTF. Aceste state membre au solicitat ca domeniul de aplicare și obiectivele cooperării consolidate să se bazeze pe propunerea Comisiei din 28 septembrie 2011 pentru o directivă. S-a menționat, de asemenca, necesitatea de a se evita acţiunile de evaziune fiscală, denaturările şi transferurile către alte jurisdicții. (7) Cooperarea consolidată ar trebui să asigure cadrul juridic necesar pentru instituirea unui sistem comun al TTF în statele membre participante şi să garanteze armonizarea elementelor de bază ale taxei. În măsura posibilului, ar trebui deci evitate stimulentele pentru arbitrajul fiscal şi distorsiunile dintre pieţele financiare, precum şi riscul dublei impozitări sau al neimpozitării și al acţiunilor de evaziune fiscală. (83) Sunt îndeplinite condițiile prevăzute la articolul 20 din TUE şi la articolele 326 şi 329 din TFUE. (!) COM(2011) 594 final din 28 septembrie 2011.